stanford-oval/wikipedia huggingface dataset:
מוניקה סוצ'קו
קבלת דרגות בינלאומיות > באולימפיאדת השחמט

בין השנים 1994 ל-2024 השתתפה מוניקה סוצ'קו ב-14 אולימפיאדות שחמט:
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| שנה | לוח | קבוצה | מד כושר | נקודות | תוצאות |  % | מקום |
|  1994 | 3 | פולין | 2265 | 4.5 מ-9 | 4+ 1= 4- | 50.0 | 20 קבוצתי, 43 אישי |
|  1996 | 2 | פולין | 2325 | 8 מ-14 | 6+ 4= 4- | 57.1 | 9 קבוצתי, 27 אישי |
|  1998 | 1 | פולין | 2470 | 8 מ-12 | 6+ 4= 2- | 66.7 | 11 קבוצתי, 8 אישי |
|  2000 | 1 | פולין | 2403 | 3.5 מ-10 | 2+ 3= 5- | 35.0 | 14 קבוצתי, 74 אישי |
|  2002 | 3 | פולין | 2354 | 10.5 מ-13 | 10+ 1= 2- | 80.8 | 3 קבוצתי, 1 אישי |
|  2004 | 2 | פולין | 2439 | 5.5 מ-10 | 3+ 5= 2- | 55.0 | 10 קבוצתי, 25 אישי |
|  2008 | 1 | פולין | 2434 | 6.5 מ-10 | 3+ 7= 0- | 65.0 | 5 קבוצתי, 204 אישי |
|  2010 | 1 | פולין | 2486 | 7 מ-11 | 6+ 2= 3- | 63.6 | 6 קבוצתי, 9 אישי |
|  2012 | 1 | פולין | 2467 | 7 מ-11 | 5+ 4= 2- | 63.6 | 15 קבוצתי, 7 אישי |
|  2014 | 1 | פולין | 2470 | 5 מ-11 | 4+ 2= 5- | 45.5 | 7 קבוצתי, 23 אישי |
|  2016 | 1 | פולין | 2410 | 5.5 מ-10 | 4+ 3= 3- | 55.0 | 2 קבוצתי |
|  2018 | 1 | פולין | 2446 | 6.5 מ-9 | 5+ 1= 3- | 72.2 | 16 קבוצתי |
|  2022 | 2 | פולין | 2416 | 5 מ-9 | 3+ 4= 2- | 55.5 | 16 קבוצתי |
|  2024 | 2 | פולין | 2422 | 6.5 מ-10 | 3+ 7= 0- | 65.0 | 9 קבוצתי |
הערות שוליים

↑  ידיעה על מקבלי הדרגה (אנגלית) באתר פיד"ה, 4 בדצמבר 2008.
↑  זאהיר אהמדוב, "Monika Socko wins International Women's Tournament in Baku",‏ 18 בספטמבר 2007.
↑  טורמוד אינגול, ידיעה על תוצאות התחרות (נורווגית), 9 באוגוסט 2009.
↑  ידיעה על התוצאות (אנגלית) באתר TournamentService.com,‏ 2009.
↑  ידיעה על תוצאות האליפות (אנגלית), באתר Eurorijeka2010.com
↑  Soćko, Monika - Women's Chess Olympiads, באתר OlimpBase
↑  http://chess-results.com/tnr368909.aspx?lan=1&art=20&fed=POL&flag=30
↑  http://chess-results.com/tnr653632.aspx?lan=1&art=20&fed=POL&flag=30
↑  http://chess-results.com/tnr967172.aspx?lan=1&art=20&fed=POL&flag=30
| --- | --- |
בקרת זהויות :  PLWABN: 9810538054205606  VIAF: 308181921   WorldCat (עם VIAF): 308181921
טמפרטורה (שיר)

טמפרטורה הוא סינגל שהוקלט על ידי הזמר הישראלי עומר אדם בשיתוף הזמר ריצ'י לופ. השיר יצא לאור ב-6 ביוני 2019, כסינגל הראשון מתוך המיני-האלבום 5 בום!, על ידי חברות התקליטים פליי רקורדס ו-NMC.
השיר דורג במקום השני במצעד של מדיה פורסט והשני במצעד של מדיה פורסט TV.
ב-19 ביוני 2020 הוציאה הזמרת היווניה אלני פוריירה את השיר "Temperatura", הגרסה היוונית של השיר.
רקע וכתיבה

השיר נכתב והולחן על ידי דורון מדלי והופק על ידי ינון יהל.
בסמוך לצאתו כסינגל, עלה השיר לרשת הזרמת המדיה ספוטיפיי.
וידאו קליפ

טרם פורסם הווידאו קליפ הנלווה של השיר, העלה אדם לערוץ היוטיוב שלה את האודיו שלו ב-6 ביוני 2019. בנוסף לכך, ניתן לראות באודיו את מילותיו של השיר.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  ישראל | מדיה פורסט ישראל | 2 |  |
|  ישראל | גלגלצ | 2 |  |
|   ‏‏‏  מצעדי סוף שנה (2019)> מדינה |   ‏‏‏  מצעדי סוף שנה (2019)> מצעד |   ‏‏‏  מצעדי סוף שנה (2019)> מיקום שיא |   ‏‏‏  מצעדי סוף שנה (2019)>  |
| --- | --- | --- | --- |
|  ישראל | מדיה פורסט ישראל | 31 |  |
|  ישראל | גלגלצ | 19 |  |
הערות שוליים

↑  Eleni Foureira - Temperatura - Official Music Video, Youtube
↑  5 בום!, באתר Spotify, ‏6 ביוני 2015
| עומר אדם |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | נמס ממך • ילד טוב ילד רע • מוזיקה ושקט • מודה אני  • אחרי כל השנים • Omer • סוף העולם • לחנים שבורים |  |
| מיני אלבומים | 5 בום! • The 8 • ‏3 • לכאורה • חמישה לילות |  |
| אלבומי הופעה | מהפכה! (Live) • אחרי כל השנים (Live) |  |
| ערכים קשורים | NMC • אסף אטדגי • כוכב נולד |  |
| עומר אדם - שירים |
| --- | --- | --- |
| נמס ממך | "להאבד ברוח" • "אל תבכי" • "את בליבי" • "נמס ממך" • "הופה" |  |
| ילד טוב ילד רע | "מאושרת" • "קסם" • "מיליון נשיקות" • "בואי עכשיו" • "ילד טוב בגוף של ילד רע" • "בניתי עלייך" |  |
| מוזיקה ושקט | "מאמי זה נגמר" • "וואי לי" • "מתקרבת מתרחקת" • "נסיכה" • "כמו בימים" • "כובשת" • "תל אביב" • "תרחמי עליי" • "שקט" • "לבדי" |  |
| מודה אני | "נועצת מבט" • "מהפכה של שמחה" • "אחי" • "אז הלכתי" • "בוקרשט" • "היא רק רוצה לרקוד" • "עצוב לי שזה ככה" |  |
| אחרי כל השנים | "אחרי כל השנים" • "שדות של תירוצים" • "סיפור ישן" • "פוליטיקה וסקס" • "מביט מהצד" • "בסוף הכל חולף" |  |
| 5 בום! | "טמפרטורה" • "תיתן לה פרחים" • "שיר הרווק" • "תגידו לה / אהבה מטורפת" • "יום השישי" |  |
| Omer | "פעם בחיים" • "שני משוגעים" • "חברות שלך" • "אוהבת אותי אמיתי" • "בחורים טובים" • "רחוק מכולם" • "מאושרת בלעדיי" • "תגידי לי שטוב לך" • "חברות שלך 2" • "יעשו לנו כבוד" • "ניפגש בשמחות" • "כתבתי עלייך שיר" • "Beg" • "מים שקופים" • "שגרה מפוארת" |  |
| The 8 | "פסקול חיי" • "מה שנפל מהידיים" |  |
| סוף העולם | "אני" • "התעוררתי עם נמר" • "DXB to TLV" |  |
| חמישה לילות | "מבת ים ועד הנצח" ‏•‏‏ "אקדח" ‏•‏‏ "כסף או דמעות" ‏•‏‏ "לילות וקללות" ‏•‏‏ "רק שלך" |  |
| סינגלים אחרים | "Paradise" • "מזל" • "ככה זה מרגיש להתאהב" • "לא הפסקתי לחפש אותך" • "לרקוד ולזוז" • "לעולם בעקבות השמש" • "הלב שלי" • "יש לנו את הכוח" • "יש דברים שלא עושים" • "שירו של שפשף" • "קוקוריקו" • "תמחל לי" • "הנשיקות שלי" • "על מה בנות חושבות בלילה" • "פרצופים" • "Dale Mami" • "קאקדילה" • "יהיה טוב & מים שקופים" • "תרקוד לנצח" • "ואיך שלא" • "צמוד צמוד" • "ראיתי עולם" • "עברנו הכל" |  |
| השתתפות בסינגלים | "השתגע העולם" |  |
| שירים אחרים | "אהבתי לך" |  |
פיבי סנטסינגר

| --- | --- |
אין תמונה חופשית
 לידה:  9 ביוני 1931 לייק ציריך, אילינוי
 פטירה:  23 בנובמבר 1999 (בגיל 68) מדגסקר
 מדינה:  ארצות הברית 
 מקום מגורים:  ובסטר גרובס 
 פעילות בולטת:  צפרות
 השכלה:  מכללת סווארת'מור 
 בן זוג:  דייוויד סנטסינגר
 
פיבי סנטסינגר (9 ביוני 1931 – 23 בנובמבר 1999) הייתה צפרית אמריקאית אשר התפרסמה בכך שראתה ותיעדה ציפורים מ-8,398 מינים שונים, יותר מכל אדם אחר בהיסטוריה עד לאותה עת, והייתה לאדם הראשון שצפה בלמעלה מ-8,000 מינים. היא כתבה אוטוביוגרפיה בשם צפרות בזמן שאול אשר עסקה בהישג הזה. היא טיילה רבות בעולם כדי לצפות בציפורים בסביבתן הטבעית, ותוארה כבעלת זיכרון מצוין ורוח תחרותית חזקה.
לאחר שאובחנה עם מלנומה בגיל 50, סנטסינגר החלה להקדיש את מירב זמנה לצפרות, ונודעה כצופה חדה המתעדת את תצפיותיה בפרוטרוט. מסעותיה המרובים ליעדים מרוחקים ברחבי העולם התגלו לעיתים קרובות כמסוכנים. אף כי בתחילה אבחנתה כחולה סופנית היא שהביאה אותה להצבת היעד של צפייה במספר מרבי של מיני ציפורים, היא נהרגה בתאונת דרכים בזמן טיול צפרות במדגסקר כ-18 שנים לאחר האבחנה.
חיים מוקדמים, משפחה וחינוך

סנטסינגר נולדה בשם פיבי ברנט ב-9 ביוני 1931 לנעמי גדס וליאו ברנט, וגדלה באגם ציריך, אילינוי. אביה ליאו ברנט היה ענק בתעשיית הפרסום, מייסד חברת הפרסום ליאו ברנט בע"מ. פיבי ירשה מאביה הון ניכר לאחר מותו ב-1971; כספים אלה סייעו במימון נסיעותיה הרבות.
היא למדה בבית ספר יסודי זעיר בלייק ציריך שבאילינוי עם שני תלמידים נוספים בלבד. בגיל 11, היא הכירה את בעלה לעתיד, דייוויד סנטסינגר (שהיה בן 13), בתנועת הנוער 4-H (אנ').
היא למדה במכללת סווארת'מור, שם סיימה תואר בשפה הגרמנית. לאחר מכן היא לימדה בבית ספר לבנות סמוך. לאחר שירותו הצבאי של בעלה בקוריאה, למדו שניהם לתואר שני, היא בספרות גרמנית.
קריירת צפרות ואבחון מלנומה

פיבי נשאבה לתחביב לאחר שצפתה בסבכון כתום-גרון (אנ') ב-1961. את טיול הצפרות הראשון שלה ערכה בשנת 1965 במינסוטה עם חבר. היא נודעה כצפרית מקומית מצליחה בשנות ה-70.
סנטסינגר קבעה לעצמה יעד של הצבת שיא לצפייה בהכי הרבה מיני ציפורים לאחר שהרופא שלה אבחן אותה כחולה במלנומה סופנית ב-1981, השנה בה מלאו לה 50 שנה. במקום הוספיס ביתי או מרדף אחר טיפולים, היא בחרה לנסוע לאלסקה כדי לצפות בציפורים, וכשחזרה הביתה גילתה כי מחלת הסרטן שלה נמצאת בנסיגה. המחלה נכנסה להפוגה לפרקים של כחמש שנים בכל פעם, אז הייתה חוזרת. היא פנתה לטיפול כירורגי עבור הישנות אחת. בהמשך, תיירה סנטסינגר רבות כדי לצפות בציפורים ולראות מקומות חדשים בעולם. היא ביקרה באזורים מרוחקים, לעיתים בתנאים פוליטיים לא יציבים, כדי להוסיף לרשימת חייה ההולכת וגדלה. כצפרית חובבת, היא ניהלה רישום מפורט של הערות בשטח, במיוחד לגבי תת-מינים ייחודיים, שרבים מהם סווגו מאז למינים מלאים (דבר שהיה מגדיל את מספר המינים בו צפתה אילו חושב כיום).
כשסנטסינגר החלה לצפות בציפורים, היו מוכרים כ-8,500 מינים ברחבי העולם, לעומת כ-10,000 בשנת מותה. בשנת 1995 היא הגישה רשימה של 8,040 מינים שתיעדה לאגודה האמריקאית לצפרות (ABA) ולספר השיאים של גינס. בשנת 1995 היא הייתה לאדם הראשון שחצה את רף ה-8,000 מיני ציפורים. עד מותה, היא זיהתה ותיעדה 8,398 מינים, כמעט 85% מהמינים המוכרים בעולם. התצפיות שלה כללו 2,000 ציפורים במינים מונוטיפיים, כלומר המין היחיד בסוגו. הערותיה המפורטות על הציפורים בהם צפתה היו צפויות להאריך את רשימתה, מכיוון שחלקן עשויות להיות מזוהות כמינים חדשים לאחר מותה.
סנטסינגר טיילה כארבעה חודשים בכל שנה, ובהיותה מודעת לתחרות, בילתה את שאר השנה בלמידה מתמונות של ציפורים. אימה ראתה בפעילות זו כשל "ציפור המפחדת מהכלוב". היא החמיצה את לווייתה של אמה ואת חתונתה של אחת מבנותיה בזמן טיולים לצפייה בציפורים. זמני ההפוגה הארוכים העניקו לה תחושת מוגנות, למרות שהיא סבלה מפציעות, ובפפואה גינאה החדשה היא אף עברה אונס קבוצתי על ידי חמישה גברים עם מצ'טות; עם זאת היא חזרה לפפואה גינאה החדשה בשנה שלאחר מכן. טיוליה לקחו אותה למדבריות, לביצות, לג'ונגלים ולהרים מספר פעמים בכל היבשות. במהלך הקריירה שלה, היא שרדה מלריה, תאונת סירה שעלולה הייתה להיות קטלנית, ונלקחה כבת ערובה באתיופיה. הצפר נייט סוויק הרחיב ב-2016 כי כיום צפרות כזו דורשת פחות מאמץ, שכן מדינות רבות קידמו מאז תיירות אקולוגית כדי לחזק את הכלכלה שלהן, ועל-כן סנטסינגר נתפסת בעיני צפרים אחרים כחלוצה. טוני בנט, שהכיר אותה מצפרות בניו מקסיקו, אמר שהיא "האמנית המושלמת של צפרות... אינטנסיבית ובעלת-ידע".
אוטוביוגרפיה

ספר הזיכרונות של סנטסינגר, שנקרא בשם צפרות בזמן שאול, פורסם לאחר מותה ב-2003 על ידי האגודה האמריקאית לצפרות (ABA). ההוצאה תיארה זאת כך: "יותר מסתם נרטיב מסע, הספר הוא גם מסמך אנושי מרגש מאוד, שכן הוא מפרט כיצד האובססיה של פיבי סנטסינגר לציפורים הפכה לדרך התמודדות עם מחלות סופניות".
פרסים והצטיינות

בשנת 1994, ספר השיאים של גינס כינה אותה "הצפרית המובילה בעולם".
בראיון משנת 1995, סנטסינגר אמרה כי "צפר רציני היוצא עם שותפים מנוסים פעם בשבוע עשוי לצבור 200 מינים חדשים בשנה כפי שעשיתי פעם. עם זאת, לאחר שנה כזו הקצב מואט באופן דרסטי, מכיוון שתצפה בכמעט את כל המינים הנפוצים במדינה". היא הוכרה כ"מחזיקת השיא העולמי הנוכחי, עם יותר מ-8,000 מיני ציפורים לזכותה"
בשנת 2010, היא תוארה כאחת משני האנשים היחידים שראו אי פעם יותר מ-8,000 מיני ציפורים.
כדי להנציח את סנצינגר ביום הולדתה ה-85, ב-9 ביוני 2016, פורסם גוגל דודל לזכרה.
מותה

ב-23 בנובמבר 1999, בזמן טיול צפרות במדגסקר, הטנדר בו נסעה סנטסינגר התהפך והיא נהרגה במקום. המין האחרון בו צפתה לפני התאונה היה וונגה אדומת-כתף, מין חדש למדע שתואר רק שנתיים קודם לכן, ב-1997.
חיים אישיים

לפיבי ודייוויד סנטסינגר יש ארבעה ילדים, שלושה מהם חוקרי ציפורים בארצות הברית. בזמן מותה של פיבי, קרול הייתה מעורבת במחקר על ציפורים באלסקה ובמונטנה; סוזן חקרה את הלילית המנוקדת בצפון-מערבה של ארצות הברית; ותומס חקר מיני ציפורים בסכנת הכחדה עבור הממשל הפדרלי. בתם השלישית, פני, היא פרופסור לכימיה באוניברסיטת הלב הקדוש בפיירפילד, קונטיקט.
יורגיטה יורקוטה

| --- | --- |

 לידה:  23 באפריל 1985 (בת 39) פלונגה, ליטא 
 מדינה:  ליטא ליטא
 מקום לימודים:  אוניברסיטת וילנה  האקדמיה הליטאית למוזיקה ותיאטרון 
 פרופיל ב-IMDb
 
יורגיטה יורקוטה (בליטאית: Jurgita Jurkutė; נולדה ב-23 באפריל 1985) היא שחקנית ודוגמנית ליטאית, זוכת תחרות מיס ליטא לשנת 2007.
ביוגרפיה

יורקוטה נולדה בפלונגה, ליטא והחלה לדגמן בגיל חמש עשרה.
קריירה

בשנת 2000 זכתה בתחרות "דוגמנית העל של ליטא" שאורגנה על ידי סוכנות פורד והשתתפה בתחרות דוגמנית העל העולמית.
היא למדה עבודה סוציאלית באוניברסיטת וילנה, בנוסף היא גם השתתפה בתוכנית לבחירת מנחים לערוץ "MTV ליטא".
היא נבחרה למיס ליטא 2007 והייתה נציגת ליטא במיס עולם 2007.
משנת 2008 משחקת את התפקיד הראשי של ג'ולנטה בסדרת הדרמה-קומית "נשים משקרות טוב יותר" המשודרת בערוץ TV3. נכון לשנת 2020 לתוכנית 13 עונות.
בשנת 2011 גם שיחקה במיני סדרה האיטלקית "I cerchi nell'acqua".
בשנת 2014 בפסטיבל הסרטים של וילניוס היא זכתה בתואר "השחקנית הליטאית של הנשה" על תפקידה בסרט "Pakeliui".
בשנת 2016 שיחקה בסרט הרוסי "גיבור" של הבמאי יורי ואסילייב. בשנת 2020 שיחקה בקומדיה הרומנטית "Tobulas Pasimatymas" בתפקיד הראשי.
קריירה > הנחיה

מ-2009 ועד 2012 הנחתה את הגרסה הליטאית של "רוקדים עם כוכבים" הנקראת "Šok su manimi".
ב-2010 הנחתה את התוכנית "Chorų karai" שהיא הגרסה הליטאית של תוכנית המציאות "Clash of the Choirs".
היא הנחתה את טקס ההגרלה של אליפות אירופה בכדורסל 2011 שהתארחה בליטא ובמהלכו נחלקו הנבחרות לבתים.
הערות שוליים

↑  Jurgita Jurkutė, 2006-06-23, נבדק ב-2019-03-31
↑  https://www.alfa.lt/straipsnis/136787/mis-lietuva-2007-manekene-is-plunges-foto
↑  http://lituania.italietuva.com/tag/i-cerchi-nellacqua
↑  Viktorija Navickaitė, Jurgita Jurkutė „Chorų karų“ starte spindėjo elegancija, 15min.lt
↑  Jurgita Jurkutė su garsiu aktoriumi Gruzijoje ves dainų festivalį, 15min.lt
↑  Alfa.lt, Jurkutė pasidabino Statkevičiaus suknele, alfa.lt (בליטאית)
| --- | --- |
בקרת זהויות :  VIAF: 7935154260492224480004   WorldCat (עם VIAF): 7935154260492224480004
מיניטל

מיניטל 1, יוצר ב-1982
מיניטל (בצרפתית: Minitel) היה שירות וידאוטקס מקוון הנגיש באמצעות קווי טלפון. השירות הושק בצרפת ב-1982 על ידי PTT ‏(Poste, Téléphone et Télécommunications; החל מ-1991 חולקה בין פראנס טלקום (France Télécom) ולה פוס. מימיו הראשונים יכלו משתמשיו לבצע קניות מקוונות, להזמין כרטיסי רכבת, לברר שערי ניירות ערך, לבצע חיפושים במדריך הטלפון ולצ'וטט בדרך דומה לזו שהאינטרנט מאפשר כיום. השירות נסגר ב-30 ביוני 2012 כאשר היו מחוברים אליו כ-800,000 תחנות קצה.
המודל העסקי

ב-1982 מסרה חברת PTT מיליוני מסופים בחינם למנויי הטלפון שלה, בתמורה להסכמתם שלא לקבל את מדריך הטלפון המודפס "הדפים הלבנים" אלא רק את המדריך המקוון. חלוקה זו יצרה שיעור גבוה של חדירה של הטכנולוגיה ללקוחות עסקיים ופרטיים. מדריך "הדפים הלבנים" היה זמין במיניטל, וניתן היה לבצע בו חיפושים באמצעות מנוע חיפוש סביר, במהירות גדולה הרבה יותר מאשר הדפדוף הידני במדריך המודפס.
פראנס טלקום העריכה ב-1999 שכ-9 מיליון מסופים (לרבות מחשבים אישיים בעלי גישה לאינטרנט עם מערכות הפעלה חלונות, Mac OS, לינוקס) היו בעלי גישה לרשת המיניטל בשנה זו
וכ-25 מיליון איש השתמשו בה (מתוך אוכלוסייה של 60 מיליון).
רשת מיניטל איפשרה גישה למגוון קטגוריות שירותים:
מדריך טלפון (בחינם)
הזמנת מוצרים בדואר
קניית כרטיסי רכבת וכרטיסי טיסה
שירותי מידע
מאגרי מידע
לוחות מודעות
"מסרים ורודים" (messageries roses) - שירותי צ'אט למבוגרים.
מדריך הטלפון היה השירות השימושי ביותר במיניטל. ב-2009 הודיעה פראנס טלקום כי לא יבוטל, וכי עדיין מתבצעות מעל מיליון גישות בחודש לשירות זה.
התפתחות מיניטל הולידה הקמת חברות סטארט אפ רבות, בדומה לתופעה המאוחרת יותר של חברות בועת הדוט-קום סביב האינטרנט. גם בעקבות מיניטל רבות מהחברות הקטנות שקמו קרסו עקב צפיפות השוק או תשתיות לא מספקות.
ביקורת על מיניטל התייחסה לאפשרות שקטינים ישתמשו בשירותים למבוגרים בלבד, שכללו גם פורנוגרפיה. הממשלה בחרה שלא לחסום שירותים באמצעות חוק אלא לטעון כי ההורים אחראים לניטור פעילות ילדיהם. מאידך, הוטל מס על שירותים פורנוגרפיים.
המודל העסקי > כספים

שיטות התשלום במיניטל כללו תשלום בכרטיסי אשראי עבור קניות ותשלום באמצעות חשבון הטלפון עבור זמן הגלישה, כשהתעריף תלוי באתרים אליהם גלשו.
חברת הטלפון חייבה את הגולשים בתעריף מקסימלי של 1 אירו לדקה, כאשר התעריף לרוב האתרים היה זול הרבה יותר. חברת הטלפון העבירה חלק מסכום החיוב לחברות שהעניקו שירותי מיניטל. ב-1998 מיניטל הניבה הכנסה של 832 מיליון אירו, מתוכם 521 מיליון אירו תועלו על ידי פראנס טלקום לספקי השירותים.
בסוף שנות ה-90 מכירות מיניטל היוו 15% מהמכירות בחברות המשלוחים הצרפתיות הגדולות ביותר, La Redoute ו-3 Suisses.
ב-2005 היו 351 מיליון שיחות ו-18.51 מיליון שעות חיבור, שהניבו הכנסה של 206 מיליון אירו, מתוכם 145 מיליון אירו הועברו ל-2000 ספקי שירותים. (נתונים אלו הם בירידה של כ-30% כל שנה). ישנם עדיין 6 מיליון מסופים בבעלות פראנס טלקום, שנותרו בידי המשתמשים כדי להימנע מסוגיות מיחזור. הלקוחות העיקריים היו שירותי בנקאות ופיננסים בשל יתרון תכונות האבטחה של מיניטל ובשל הגישה למאגרי מידע מקצועיים. כדוגמה לשימוש נפוץ ציינה פראנס טלקום כי בוצעו 12 מיליון עדכונים בכרטיסי ביטוח רפואי אישיים באמצעות מיניטל.
שירותים דומים למיניטל הוצעו במדינות נוספות: בלגיה, קנדה, גרמניה, אירלנד, איטליה, הולנד, דרום אפריקה, שוודיה, הממלכה המאוחדת, ארצות הברית.
טכנולוגיה

טכנולוגית מיניטל מבוססת על מסוף "טיפש" עם מסך מבוסס טקסט, מקלדת מחשב ומודם. המקלדת הנפוצה הייתה AZERTY המקובלת בצרפת (ולא QWERTY המקובלת להקלדה באנגלית).
במיניטל ניתן להשתמש בגרפיקה פשוטה המתבססת על תווים גרפיים מוגדרים מראש. ניתן גם לחבר אליו מדפסת.
כשמיניטל מחובר המודם שלו מחייג לרוב למספר מיוחד המחובר ל-PAVI ‏(Point d'Accès VIdéotexte - נקודת גישה לווידאוטקס). ה-PAVI מעביר מידע חזרה אל השרתים של החברה או השירות באמצעות רשת מיתוג המנות הצרפתית Transpac.
טכנית, השם "מיניטל" מתייחס למסופים, בעוד הרשת נקראה טלטל (Teletel).
מיניטל והאינטרנט

מיניטל נחשבת כגורם שעיכב את פריסת האינטרנט בצרפת, כיוון שסיפקה גישה מהירה ובטוחה לשירותים שימושיים רבים, ללא צורך במחשב אישי. עדיין יש למיניטל יתרונות על פני האינטרנט: היא אינה מצריכה תשלום דמי מנוי (מלבד הרשמה כמנוי טלפון), אינה מצריכה קנייה ותחזוקה של מחשב ובעייתית פחות מהאינטרנט בסוגיות בטיחות של תשלומים בכרטיסי אשראי ושל מידע אישי. כמו כן, מיניטל מבוססת על סטנדרטים מוגדרים היטב ולכן כמעט ואין בעיות תאימות.
מאידך, יש הטוענים[דרוש מקור] כי בזכות מיניטל היו הצרפתים רגילים כבר לביצוע עסקאות מקוונות ולכן קידמו בברכה את האינטרנט שהציע ערך מוסף ויתר נוחות ממיניטל.
ב-1986 סטודנטים מאוניברסיטאות בצרפת השתמשו במיניטל לארגון שביתה ארצית - דוגמה מוקדמת לשימוש במדיה דיגיטלית ליצירת שותפות טכנו-פוליטית.
ראו גם

TVTEL
הערות שוליים

↑  הניו יורק טיימס, בחוות צרפת, סוס עבודה מפוקסל נפח את נשמתו, באתר TheMarker‏, 2 ביולי 2012
↑  http://www.pcmag.com/article2/0,2817,2406413,00.asp
↑  Minitel lives on
↑  bilan minitel 2005 (בצרפתית)
↑  214 מדינות מחוברות לרשת האינטרנט, באתר הארץ, 30 באפריל 2001
↑  ‏ Kahn, Douglas; Kellner (2008). "Technopolitics, Blogs, and Emergent Media Ecologies". in Hawk, Byron; Rieder, David; Oviedo, Ollie. Small Tech. Minneapolis: University of Minnesota Press. p. 24. ISBN 978081664977.
קריפר

| --- | --- |
קריפר ממיינקראפט
קריפר ממיינקראפט
 סוג:  דמות ממיינקראפט
 הוצאה לאור:  מוג'אנג
 הופעה ראשונה:  Minecraft
 יוצרים:  מרקוס פרסון
 מידע
 כלי נשק:  קוצב זמן 
 
קריפרים הם אויבים בדיוניים שתוקפים בהתפוצצות ליד מטרתם, והם גם מהאנטגוניסטים העיקריים של משחק הווידאו "מיינקראפט". קריפרים צורפו למיינקראפט בעדכון אלפא של המשחק ב-31 באוגוסט 2009. מאז שחרורו, הקריפר הפך לסמל מוכר מאוד של מיינקראפט, והופיע באופן בולט במרצ'נדייזינג ובפרסום של מיינקראפט.
היסטוריה

הקריפרים נוצרו כתוצאה משגיאת קידוד בשלבי האלפא של פיתוח מיינקראפט. יוצר מיינקראפט, מרקוס פרסון, פיתח את הקריפר סביב המראה המוזר של דגם החזיר. פרסון ערבב את הממדים, כאשר האורך והגובה הוחלפו. זה, בשילוב עם ה-AI של הסתכלות על השחקן מובילים לכך שהקריפר יהפוך למוב עוין. בהתנהגות המוקדמת היו קריפרים מסוגלים לגרום לנזק תגרה על השחקן והתפוצצו רק לאחר שנהרגו, אולם זה השתנה במהירות להתנהגות שהייתה יותר מזוהה עם התגנבות שהביאה אותם לתקוף עם שחרור מתוזמן של פיצוץ, אשר מנוטרל כאשר הם מתים.
הקריפר הפך לסמל מוכר לכל ושימש לשפע של סחורה.
בשנת 2011 נערך לוגו מיינקראפט כדי לשלב את הפנים של הקריפר באות "A".
השפעה

הקריפר הפך לאייקון נרחב ומוכר של מיינקראפט, ולעיתים קרובות נחשב לאחד האויבים החשובים ביותר של מיינקראפט. הפרצוף הפיקסלי של הקריפר שולב ב-"A" של לוגו מיינקראפט, כמו כן נעשה בו שימוש בתלבושות וקוספליי רבים של ליל כל הקדושים. הקריפר הוצג במספר סטים של לגו מיינקראפט והיה המוקד העיקרי של אחד.
תמונת הקריפר שימשה במגוון רחב של מרצ'נדייז של מיינקראפט, כולל בגדים, מצעים ומנורות. בנוסף, נעשה שימוש בתמונת הקריפר עבור כריות, צעצועים וקטיפות.
הקריפר מופיע כתחפושת Mii שניתן לרכוש ב-Super Smash Bros. Ultimate.
השפעה > דגני בוקר

ביולי 2020, שותפות משותפת בין אולפני מוג'אנג לבין קלוגס הובילה להכרזה על Minecraft Creeper Crunch, דגני בוקר ממותגים רשמיים של Minecraft ובהם מופיע בהבלטה קריפר על האריזה. הוא היה אמור להיות זמין לשחרור בחנויות בארצות הברית באוגוסט 2020. בנוסף, כל חבילה כוללת קוד ייחודי שניתן לממש עבור פריט לבוש קוסמטי של מיינקראפט.
השפעה > בתרבות

הקריפר היה נושא למספר רב של אזכורים ופרודיות לתרבות הפופ.
בפרק "$Luca" בעונה 25 של הסיטקום המצויר "משפחת סימפסון", מו סיזלאק מופיע כקריפר ומתפוצץ בסוף "קטע הספה" של שיר הנושא.
בסביבות יולי 2019, השיר "Revenge" מאת ג'ורדן מרון, שנוצר ב-19 באוגוסט 2011, חזר לפופולריות כמם אינטרנטי.
הערות שוליים

1 2 3  Guthrie, Robert. "The History Of The Creeper, Minecraft's Most Infamous Monster". Kotaku (באנגלית אמריקאית). נבדק ב-23 באוגוסט 2020. {{cite web}}:  (עזרה)
1 2  MacManus, Christopher (16 בפברואר 2012). "Lego Minecraft available for preorder". CNET. CBS Interactive. אורכב מ-המקור ב-17 בפברואר 2012. נבדק ב-17 בפברואר 2012. {{cite web}}:  (עזרה)
↑  Gesualdi, Vito (15 באוקטובר 2012). "Notch Calls Minecraft's Creepers "a Mistake"". GameZone (באנגלית אמריקאית). נבדק ב-23 באוגוסט 2020. {{cite web}}:  (עזרה)
↑  Apperley, Thomas. "Glitch Sorting: Minecraft, Curation and the Postdigital".
1 2  Goldberg, Daniel; Larsson, Linus (16 ביוני 2015). Minecraft, Second Edition: The Unlikely Tale of Markus "Notch" Persson and the Game that Changed Everything. ISBN 9781609806866. נבדק ב-17 בינואר 2020. {{cite book}}:  (עזרה)
↑  "Meet the Creeper". Minecraft.net (באנגלית אמריקאית). 15 במאי 2017. נבדק ב-24 באוגוסט 2020. {{cite web}}:  (עזרה)
1 2  "Apparel, Toys, More | Official Minecraft Store - Powered by JINX". Official Minecraft Store - Powered by J!NX (באנגלית). נבדק ב-23 באוגוסט 2020. {{cite web}}:  (עזרה)
↑  "This Minecraft Creeper Lamp Shouldn't Explode When You Turn It On". Technabob (באנגלית אמריקאית). 4 במרץ 2020. נבדק ב-23 באוגוסט 2020. {{cite web}}:  (עזרה)
↑  Phillips, Tom (3 ביולי 2020). "Minecraft is getting an official breakfast cereal". Eurogamer (באנגלית). נבדק ב-23 באוגוסט 2020. {{cite web}}:  (עזרה)
↑  Watts, Rachel (2 ביולי 2020). "Kelloggs is releasing a Minecraft 'Creeper Crunch' cereal". PC Gamer (באנגלית אמריקאית). נבדק ב-23 באוגוסט 2020. {{cite web}}:  (עזרה)
↑  July 2020, Jordan Gerblick 01. "Minecraft is getting a cereal with codes for in-game clothes". gamesradar (באנגלית). נבדק ב-23 באוגוסט 2020. {{cite web}}:  (עזרה)
↑  "Minecraft Now Has Its Own Cereal". Kotaku UK (באנגלית). נבדק ב-23 באוגוסט 2020. {{cite web}}:  (עזרה)
↑  "Minecraft Cereal Creeping Onto Store Shelves". GameSpot (באנגלית אמריקאית). נבדק ב-23 באוגוסט 2020. {{cite web}}:  (עזרה)
↑  "Simcraft: What If The Simpsons Did Minecraft?". Time. נבדק ב-24 באוגוסט 2020. {{cite web}}:  (עזרה)
↑  "Minecraft gets Simpsons couch gag and Globe Theatre performance". Metro (באנגלית). 7 באפריל 2014. נבדק ב-24 באוגוסט 2020. {{cite web}}:  (עזרה)
↑  "The Simpsons do a Minecraft couch gag, Notch doesn't know how to feel about it". GameSpot (באנגלית אמריקאית). נבדק ב-24 באוגוסט 2020. {{cite web}}:  (עזרה)
↑  Anderson, Sage (30 יולי 2019). "The 'Creeper Challenge' has group chats fighting to finish song lyrics in the right order". Mashable. נבדק ב-17 בדצמבר 2020. {{cite web}}:  (עזרה)
הלוגו של מיינקראפט שבו משולב גם הקריפר.
יהודה אריה קלוזנר

| --- | --- |
אין תמונה חופשית
 לידה:  12 ביוני 1910 אודסה, האימפריה הרוסית 
 פטירה:  11 באוקטובר 1970 (בגיל 60) ירושלים, ישראל 
 מדינה:  ישראל 
 מקום לימודים:  האוניברסיטה העברית בירושלים 
 שפות היצירה:  עברית, גרמנית, אנגלית 
 צאצאים:  עמוס עוז 
 
יהודה אריה קלוזנר (ה' בסיוון תר"ע, 12 ביוני 1910 – 11 באוקטובר 1970) היה דוקטור לספרות, חוקר הספרות העברית, ספרן, עורך אסופות ומבקר.
ביוגרפיה

יהודה אריה קלוזנר נולד בקיץ 1910 בעיר אודסה שבדרום-מערב האימפריה הרוסית (אוקראינה), אחד משני בניו של אלכסנדר זיסקינד קלוזנר (בנם של יהודה לייב קלוזנר וראשה-קיילה בת אלכסנדר זיסקינד ברא"ז, ואחיהם של פרופ' יוסף קלוזנר ובצלאל אליצדק).
בשנת 1921 יצא לעיר וילנה לשם השלמת לימודיו. לאחר שסיים את הגימנסיה העברית בעיר, המשיך בלימודיו באוניברסיטת וילנה. בשנת 1933 עלה לארץ ישראל.
בשנת 1936 הצטרף קלוזנר לצוות בית הספרים הלאומי והאוניברסיטאי (לימים הספרייה הלאומית), עבד בו שנים רבות ובין היתר גם במפעל הביבליוגרפיה העברית. מסוף שנות ה-30 פרסם מאמרים ומחקרי ספרות רבים, שאותם כינס מאוחר יותר בספריו.
בשנת 1942 סיים תואר מוסמך בספרות משווה באוניברסיטה העברית בירושלים.
בשנות ה-50 עבר ללונדון להמשך לימודים בבית הספר ללימודי המזרח ואפריקה (SOAS) (אנ') של אוניברסיטת לונדון, וב-1958 הגיש את עבודת הדוקטור שלו, שעסקה בכתב יד של י"ל פרץ.
חיים אישיים

היה נשוי לפַניה מוסמן, בשנת 1939 נולד בנם עמוס עוז. בשנת 1952 התאבדה פַניה מוסמן. בהמשך נישא ללידה, בתקופת מגוריהם בלונדון נולדו לזוג שני ילדים, מרגניתה ודוד.
קלוזנר נפטר בירושלים בשנת 1970, בגיל 60.